Waterkant Weskus | LekkeSlaap
Waterkant Weskus: Hooffoto's
Adres: Perlemoen Close 4, Jacobsbaai, 7395, Wes-Kaap
Vanaf R4 200 per nag (vir 10 persone)
Waterkant Weskus is 'n volledig toegeruste vakansiehuis reg voor op die see in Moerie-se-baai, Jacobsbaai. Die huis bied 'n onbelemmerde uitsig oor die baai.
Die ruim strandhuis het 3 slaapkamers op die grondvloer, elk met 'n koningingrootte-bed en sy eie en suite-badkamer. In die solder is daar 'n oopplan-area met 4 enkelbeddens, 'n aparte kombuisie en badkamer. Die verblyf is ideaal vir groepe of gesinne, en bied slaapplek aan 6 tot 10 persone. Beddegoed en handdoeke word voorsien, maar gaste moet hul eie swemhanddoeke bring.
Die oopplan-leefarea bestaan uit 'n kombuis, sitkamer met 'n kaggel en 'n eetkamer. Die kombuis en opwasarea is toegerus met SMEG-gasstoof met elektriese oond, yskas-vrieskas, skottelgoedwasser, wynyskas, ysmasjien en mikrogolf.
'n Binnehof met 'n pizza-oond word omsluit deur 2 slaapkamers en die kombuis. Die leefarea se groot stapeldeure maak oop na die ruim voorstoep. Die stoep het 'n groot etenstafel en sonstoele op die houtdek, asook 'n ingeboude braai.
In die solder is daar 'n TV met sekere DStv-kanale, en gratis WiFi en parkeerplek in die doodloopstraat is beskikbaar. Die huis is beveilig met aluminium-hortjies sowel as 'n alarmstelsel.
Jacobsbaai is bekend vir sy wit huisies eie aan die Wekus! Die strate is op sommige plekke nog stofstrate. Moerie-se-baai het 'n getypoel wat beskutting bied teen die onstuimige Atlantiese Oseaan. Hier kan mens ook tydens hoogwater in die louwarm see swem - 'n rare ervaring aan die Weskus! Gaste kan ook langs die strand gaan stap, tydens laagwater kreef vang en dit dan saam met 'n glasie plaaslike witwyn geniet.
Vir inkopies is jy net 12 km vanaf die Weskus Mall net buite Vredenburg. Vir verdere vermaak is Jacobsbaai net om die draai van Paternoster sowel as Langebaan.
'n Bespreking by Waterkant Weskus sluit in:
4.9 uit 5van 6 resensies vir Waterkant Weskus
Perlemoen Close 4, Jacobsbaai, 7395, Wes-Kaap
Gaste dink Waterkant Weskus het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAm3byfaYR1ueeYWLxA255oBRTLr2YcILj3HK8wTa38WeXvO3dtK?w=1440&h=960&fit=crop&auto=format Vanaf R4 200 per nag (vir 10 persone) 6 5 1 5 4 Perlemoen Close Jacobs Bay 7395 Wes-Kaap 086 999 0018 14:00-19:00 10:00 -32.980088136726 17.886314842046